NaiveNeuron/SloPal huggingface dataset:
Kadúc, Miroslav, poslanec NR SR (2014-03-25):
Ďakujem pekne, pani predsedajúca. Ja budem veľmi stručný, však tak aj zvyknem. Ono tak, ako povedala pani Lucia Žitňanská, ten návrh zase nie je až taký zlý a veľa vecí sa javí, že bude vylepšovať, ale úzko previazaný s tým, čo bude v ústave, respektíve ako sa zmení ústava pri bode 24, o ktorom sme minulý týždeň celkom intenzívne rokovali a ktorý podľa mňa bol naozaj iba účelový, čo sa týka času. Ja vám poviem takto, sú tam veci, ktoré sú, ktoré sú samozrejme dobré. Sú tam veci, aj ktoré nesúvisia s úplne s tou zmenou ústavy, a to sú najmä tie disciplinárne senáty alebo úprava fungovania disciplinárnych senátov. Ak sa nemýlim, toto naozaj nesúvisí s tým bodom 24. Pán spravodajca prikyvuje, tomu sa teším, pretože toto je jasný dôkaz toho, že my nepredkladáme novely vtedy, kedy sú potrebné, ale vtedy, keď je správny čas. Myslím, že sa zhodneme, že veľká časť očistenia justície závisí od funkčnosti disciplinárnych senátov. Sudcovská samospráva vie vyčistiť sama seba od niektorých, ktorí tam nepatria. Toto kľudne bolo možné spraviť skôr. A čuduj sa svete, ku koncu minulého roka prišiel pán minister Borec a povedal, že však on tie disciplinárne súdy sfunkční. A čo ešte povedal? Že bude to platiť od 15. marca. Je to tlačová správa, myslím, že to bolo aj v médiách živo. Pán minister Borec povedal, problém máme v sfunkčnení disciplinárnych senátov, od 15. marca budú fungovať, budú tie zmeny platné a účinné. Ale zrazu to nejako zakapalo. Niekto zistil, že sú prezidentské voľby, pán minister, počkajte, veď toto spravíme v pravý čas. A neviem, prečo to nerobí minister, ale robia to poslanci, lebo tento istý návrh dával minister. A ako je vidieť, tri mesiace sme tu, vlastne už máme dávno po 15. marci, dávno, desať dní, už sme tu dávno mohli mať sfunkčnené disciplinárne senáty. Nemuseli sme špekulovať s tým, čo je na prvý pohľad protiústavné, a to sú previerky. My ten návrh dávame až teraz. To len tak v skratke, tak na zamyslenie, že skutočne tu nejde o riešenie tej justície vtedy, kedy je treba, ale riešime to vtedy, kedy je ten správny čas. A čo mám takú osobnú obavu, že KDH a SMER sa na zmeny justície v druhom alebo pred druhým čítaním nedohodnú. A to som potom zvedavý, kam to pôjde. Dúfam, že nie do stratena, pretože ten návrh a tie myšlienky, ktoré tu sú a sú aj medzi poslancami SMER-u, by mali ísť do praxe a mali tu byť omnoho skôr. Len toľko som chcel.
Ľ. Jahnátek, minister hospodárstva SR: (2008-10-30):
Návrh zákona o energetickej efektívnosti predkladám z dôvodu potreby transponovať Smernicu Európskeho parlamentu a Rady č. 2006/32/ES z 5. apríla 2006 o energetickej účinnosti konečného využitia energie a energetických služieb do podmienok slovenského práva s cieľom zvýšiť účinnosť konečného využitia energie a podporiť rozvoj poskytovania energetických služieb. Predložený návrh patrí do radu právnych predpisov, ktorých účelom je úspora primárnych zdrojov energie. Návrh zákona nadväzuje na už vládou schválené koncepčné a strategické materiály, z ktorých uvediem aspoň Koncepciu energetickej efektívnosti Slovenskej republiky a Akčný plán energetickej efektívnosti na roky 2008 – 2010. Predmetom právnej úpravy je tiež vytvorenie predpokladov pre racionálne využívanie energie, stanovenie požiadaviek energetickej efektívnosti pri prenose a preprave, distribúcii a konečnej spotrebe energie, monitorovanie a podpora energetickej efektívnosti a ustanovenie povinností fyzických a právnických osôb a orgánov štátnej správy pri využívaní energie. Súčasťou návrhu zákona je aj doplnenie zákona č. 555/2005 Z. z. o energetickej hospodárnosti budov v znení zákona č. 17/2007 Z. z. za účelom evidencie a vyhodnocovania energetických certifikátov budov. Túto činnosť bude vykonávať Ministerstvo výstavby, regionálneho rozvoja alebo ním poverená organizácia. Realizácia zákona v oblasti štátnej správy si v rokoch 2009 – 2010 vyžiada 25 mil. Sk zo štátneho rozpočtu. Ale úspora v energii je v oblasti štátnej správy, za rovnaké obdobie sa predpokladá vo výške 35 mil. korún. Realizované opatrenia budú mať pozitívny vplyv na zvýšenie zamestnanosti v štátnom aj v súkromnom sektore a zvýšenie počtu pracovných miest s vysokou pridanou hodnotou pri monitorovaní a hodnotení energetickej efektívnosti a poskytovaní energetických služieb. Z dlhodobého hľadiska bude mať aplikácia zákona významný vplyv na spotrebu energie a pozitívny dopad na životné prostredie. Vážený pán predsedajúci, panie poslankyne, páni poslanci, dovoľujem si vás požiadať o podporu predloženého návrhu. Ďakujem.
Glváč, Martin, podpredseda NR SR (2017-06-15):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
Lebocký, Tibor, poslanec NR SR (2013-03-26):
Ďalší v rozprave vystúpil pán poslanec Poliačik. Pripomínam, že o bode 1 jeho pozmeňujúceho návrhu nemôžeme dať hlasovať, keďže sme schválili bod 22 spoločnej správy. Pán predseda, dajte... (Prerušenie vystúpenia predsedajúcim.)
Bugár, Béla, podpredseda NR SR (2011-09-14):
Pán poslanec Kolesík, môžete reagovať na faktické.
Mizík, Stanislav, poslanec NR SR (2021-02-03):
Ďakujem za slovo. Pán Herák, koho chcete chrániť, pýtal ste sa. No ja vám odpoviem. No všetkých, pretože u nás máme nespravodlivý systém. Ten náš systém má dva metre a toto mi nevyvrátite, že hovorím klamstvo. Keď váš šéf Matovič povie, že NSDAP je jeho vzor, je to v pohode. To keby som povedal ja, čo by sa stalo? To je jedno, že v akom kontexte. Keby som nafotil hákový kríž a dal zdieľať na Facebooku mojim asistentom, aby mi to urobili, tak čo by sa stalo? Vyšetrovateľ Kochlic by od vášne skákal až po plafón. Čiže keby to povedal iný človek verejne, tak z väzenia vyjde ľavou možno 80-ročný v truhle. A spomeňte si na vašu milú pani Milanovú, ministerku kultúry. Ten jej brutálny rasistický text. Toto vám nevadí? To stačí, joj, prepáčte, pán Herák, pán Pollák? To keby ja som toto dal, zhnijem vo väzení a určitý čas, kým by som bol ešte ako-tak zdravý, by som hral piškvorky možno s Kočnerom. Tak si, spamätajte sa s tým vaším dvojakým metrom a s tými vašimi klamstvami, lebo toto, čo ste vravel tuná, to bola polovica z toho, bolo polovica z toho klamstvo. Ďakujem za slovo.
P. Paška, predseda NR SR: (2008-10-22):
(Hlasovanie.) 141 prítomných, 114 za, 1 proti, 24 sa zdržalo, 2 nehlasovali. Návrh zákona sme postúpili do druhého čítania. Ďalej.
Blaha, Ľuboš, podpredseda NR SR (2023-12-18):
Pán poslanec Ján Horecký, nech sa páči.
Vaľová, Jana, poslankyňa NR SR (2022-02-25):
Ďakujem veľmi pekne. Ja by som ešte raz naozaj zopakovala, máme podobné stanoviská. To, že prepašovať podchvostne do pomoci ženám, matkám, ľuďom utekajúcim z Ukrajiny cenzúru facebooku, tak si myslím, že je to veľmi nehorázne. Jaj, jaj, rúško, dobre, dám si rúško, lebo to je pre vás najdôležitejšie teraz, áno, dobre. (Reakcie z pléna.) Moment, nevyrušujte ma, prosím vás. (Reakcie z pléna.) Som zdravá, prestaňte vrieskať, som zdravá (reakcie z pléna), som, takže určite som, na rozdiel od kolegýň, ktoré tu chodia nakazené a je vám to jedno. Takže ešte raz poviem, je to skutočne nehoráznosť, že ste prepašovali, že ste prepašovali do tak vážnej veci – pomoc deťom, matkám, rodinám – cenzúru facebooku pod zámienkou, že si to možno nevšimneme, alebo pod tým, aby ste mohli mediálne prezentovať, že sme nezahlasovali za humanitárnu pomoc a už v Rádiu Expres niečo také podobné odznelo, tak naozaj ste nás chceli postaviť nejakým spôsobom k niečomu. A hovorím to, viete, prečo to zopakujem, lebo pred chvíľou nebol ani prenos, pred chvíľou nebol ani prenos Národnej rady a vaše médiá, hlasné trúby už hlásia úplne veci, ktoré nie sú pravda, že SMER podporuje cenzúru facebooku, a to nie je pravda, lebo Susko, pán Susko dal pozmeňovací návrh. (Ruch v sále, zaznievanie gongu.) A ak tento pozmeňovací návrh neprijmete, tak určite my nemáme záujem ľudí blokovať na facebooku bez toho, aby sme vedeli, kto to bude vykonávať, či k tomu bude nejaká komisia alebo ktokoľvek, ale jednoducho takto to rýchlo tuná uvariť a povedať, že to bude robiť NBÚ a všetko bude v poriadku, tak takto sa to určite nerobí a neblokujú sa iné názory.
Záborská, Anna, poslankyňa NR SR (2024-02-01):
Ďakujem pekne, pán predsedajúci. Ak štát platí za služby z verejných zdrojov, musia byť výstupy tejto služby verejne dostupné. Pani ministerka, ako je možné, že sa ministerstvo v zmluve so zhotoviteľom analýzy firmou BSG zaviazalo, že výstupy, ktoré firma BSH poskytne ministerstvu, nebude následne ministerstvo poskytovať tretím osobám? Avšak na druhej strane ministerstvo v zmluve súhlasilo s tým, že firma BSG uzatvorí podobnú zmluvu s iným subjektom, čiže s treťou osobou, o ktorej dnes vieme, že to bola Penta, čo umožnilo firme BCG sprístupniť Pente citlivé a strategické informácie o zdravotnom systéme nášho štátu. Konkrétne finančné riporty nemocníc, ktoré sú v pôsobnosti ministerstva zdravotníctva. Ďakujem pekne.
Sulanová, Magdaléna, poslankyňa NR SR (2021-09-30):
Ďakujem pekne. Pán kolega Baránik, musím konštatovať, že počúvať vašu rozpravu bolo obrovské utrpenie a bolo to za trest. Už jednak, čo sa týka kompetentnosti vašich vyjadrení, ale teda aj ten prejav. Preboha, trošku sebareflexie, vypočujte si to, pozrite si a prestaňte nás tu trápiť. A ďalšia vec, žiadam vás dôrazne, aby ste prestali rozdávať svoje mená, svoje prívlastky a epitetá druhým. Ďakujem.
Škopová, Anežka, poslankyňa NR SR (2024-01-09):
Ja by som sa tiež chcela poďakovať pani poslankyni Simone Petrík za jej prejav. Veľmi dobre ste upozornili na predvolebné reči niektorých vládnych politikov, konkrétne ste spomínali Petra Pellegriniho, ktorý hovoril o koalícii zmieru a prisľúbil, že prinesie slušnú politiku. Pred voľbami sa nás snažil presvedčiť o tom, že je iný ako Robert Fico a že má víziu inej sociálnej demokracie. Dokázal však len to, že v skutočnosti nie je odlišný od Roberta Fica, ale jeho verná kópia s jamkami na lícach. Bez hanby a v rozpore s rokovacím poriadkom ukončil rozpravu o štátnom rozpočte. Takže akú politiku priniesol Peter Pellegrini? Promafiánsku politiku, rozoštvávanie spoločnosti a búranie právneho štátu. Neviem, myslím si, že pred prezidentskými voľbami by mal dôkladne zvážiť svoje rozhodnutia. Taktiež nerozumiem tomu, prečo koaliční poslanci tvrdia, že sa do diskusie o tomto návrhu zapoja až v druhom čítaní. Som rada, že ste poukázali na porušovanie ľudských práv Rómov a ostatných menšín. Takéto porušovanie ľudských práv však vládnu koalíciu nezaujíma. Zaujíma ich len ich vlastný osud a osud ich kumpánov. Toto je Peter Pellegrini, toto je Robert Fico a celá vládna koalícia. Ďakujem. (Potlesk.)
Číž, Miroslav, podpredseda NR SR (2015-05-20):
Pán poslanec Hlina.
Kotleba, Marian, poslanec NR SR (2021-02-05):
Pán poslanec Pročko, vy ste ma asi dobre nepočúvali alebo ste ma nedokázali pochopiť, pretože ja som vo svojom vystúpení kritizoval to, aby post špeciálneho prokurátora zastával neprokurátor. Akýkoľvek neprokurátor. Rovnako by som to kritizoval pri každom jednom kandidátovi, ktorý by bol neprokurátor, bez ohľadu na jeho meno, priezvisko, minulosť, politické nejaké zafarbenie alebo čokoľvek, pretože som naozaj vnútorne presvedčený, že špeciálny prokurátor, rovnako ako generálny prokurátor má byť prokurátor. My sme s kolegami aj v minulom volebnom období to pretavili do volebného, do návrhu zákona, ktorý jasne hovoril o zmene spôsobu voľby týchto prokurátorov, kde by ich už nevolili politici a poslanci, lebo vždy to bude potom politická voľba, nech to nazveme akokoľvek, ale volili by ich ľudia, ktorí proste robia v práve, prokurátori, sudcovia, ja neviem, notári a tak ďalej. Je to jednoducho právnická obec. A zatiaľ vy ste spravili to, že ste posilnili politickú stránku tejto voľby. A keď to človek kritizuje, keď človek povie, že, že jednoducho s tým nesúhlasí, aby na takejto dôležitej funkcii bol neprokurátor, to je ako keby ste si, ja neviem, za primára chirurgie zobrali mäsiara, tak to je asi rovnaké prirovnanie. A vy potom sa zmôžete len na tú kritiku, pán poslanec Pročko, že poviete, že nosím rúšku pod nosom. No, tak to je, to je skutočne odborný argument do tejto debaty. To, to čo vám na to povedať? To je vaša vizitka.
Šefčík, Marek, poslanec NR SR (2021-10-05):
Ďakujem pekne, Tak, pán kolega Cmorej, Maďarsko, Portugalsko, Lotyšsko tam majú 3 dni čakaciu dobu, Holandsko 5, Taliansko 7, podľa mojich informácií Belgicko 6. Hovoríme, teraz nie je žiaden stredovek a mám tu, niekto namietal čakacie lehoty, že by mali byť protiústavnými, t. j. z USA si zoberiem príklad a nehovoríme o žiadnej hlbokej minulosti, ale o roku, o auguste 2021, to znamená veľmi čerstvé a sudca tam povedal toto: „Pred veľkými životnými rozhodnutiami je múdre nájsť si čas na premýšľanie.“ A väčšina týchto sudcov, tak ako oni to tam rozhodujú, rozhodla, že žiadne čakacie lehoty, ktoré stanoví legislatíva, zákon, nie sú v rozpore s ich ústavou. Myslím, že ani s našou. Čiže tie čakacie lehoty, keď ste mi chceli takýmto spôsobom odpovedať, že toto je stredoveké, no tak to ste sa riadne sekli. Hovoríme o súčasnosti, nie sú protiústavné, nie sú v rozpore s ničím, treba, aby tá žena mala čas a dostatok informácií, aby sa mohla dobre rozhodnúť. Ďakujem.
Košútová, Magda, poslankyňa NR SR (2012-08-02):
Ako posledné je hlasovanie o návrhu výboru pre pôdohospodárstvo, životné prostredie a ochranu prírody na voľbu nových členov Rady Slovenského pozemkového fondu, a to pána Brunnera, Cíbika, Gajdoša, Masarika a pani Tkáčovú. Dajte, prosím, o tom hlasovať.
Jurinová, Erika, podpredsedníčka NR SR (2013-11-28):
Ďakujem. Vyhlasujem všeobecnú rozpravu za skončenú. Pán minister, chcete zaujať stanovisko? (Reakcia navrhovateľa.) Nech sa páči.
Glváč, Martin, podpredseda NR SR (2018-12-05):
Vážené panie poslankyne, vážení páni poslanci, pokračujeme v popoludňajšom rokovaní siedmeho dňa 38. schôdze Národnej rady Slovenskej republiky v prerušenej rozprave v prvom čítaní o návrhu poslancov Kaščákovej a Klusa na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde (tlač 1225). Ešte predtým, ako dám slovo pani poslankyni Kaščákovej, poprosím, pán poslanec Kolesár je tu. Dovoľte, aby som privítal na balkóne seniorov z obcí Buková, Plavecký Peter, Prievaly a Cerová. Vitajte! (Potlesk.) Do rozpravy je ústne prihlásená poslankyňa Viera Dubačová, ktorej odovzdávam slovo. Nech sa páči, páni poslankyňa. (Pokračovanie rokovania o návrhu poslancov Národnej rady Slovenskej republiky Renáty Kaščákovej a Martina Klusa na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov , tlač 1225.)
P. Hrušovský, predseda NR SR: (2002-11-06):
(Hlasovanie.) Prítomných je 124 poslancov, za návrh 93, proti 18, zdržalo sa 12, nehlasoval 1. Návrh sme schválili. Ďakujem pani poslankyni Eve Černej za úvodné spravodajské vystúpenia v III. volebnom období. (Potlesk.) E. Černá, poslankyňa: Ďakujem za trpezlivosť. (Potlesk.)
Galko, Ľubomír, poslanec NR SR (2015-11-24):
Ďakujem pekne. Ja by som pár poznámok si dovolil pánu kolegovi Gálovi povedať. Ja som veľmi rád, že ste upozornili aj na tie technické problémy kreovania komisie. A my v strane SaS sa takisto prikláňame k nezávislému kontrolnému úradu, pretože v takomto prípade takýto úrad dokáže naozaj kontrolovať a takýto úrad naozaj dokáže chrániť. Napríklad vo Veľkej Británii majú nezávislý kontrolný úrad, kde majú sedem ľudí, všetci z nich majú právnické vzdelanie, menuje ich kráľovná, prezident a viceprezident musia mať na nejakú vysokú súdnu funkciu. To je skutočný úrad, ktorý niečo kontroluje. A nevidím dôvod, prečo by to nemohlo byť tak aj u nás. Kľudne by mohol menovať jedného prezident, jedného samotný spravodajca, jedného prokurátor, jedného sudcovia, všetci by mali bezpečnostné previerky, právnické vzdelanie podobne ako vo Veľkej Británii. A to by bol úrad, ktorý by naozaj niečo skontroloval a ochránil. Táto komisia neochráni a neskontroluje nič, len budú unikať utajované skutočnosti a budú tieto informácie zneužívané v politickom boji. Jednu vec by som chcel ešte povedať, lebo ste hovorili, že vy nemáte skúsenosti s únikom informácií. No spomeňte si na rok 2011, keď bývalá premiérka porušila zákon a pustila poslancov brannobezpečnostného výboru na Vojenskom obrannom spravodajstve do informácií, ktoré vôbec nemali vidieť. Oni sa tam tradákali ako na školskej exkurzii a potom uniklo toľko informácií, utajovaných skutočností, koľko predtým za desať rokov neuniklo. A nielen to sa stalo, ale aj poslanci to zneužívali na politický boj, že si jednoducho vymýšľali. Potom už novinári aj verejnosť nevedeli, čo je pravda. To znamená, že jednoducho práveže to riziko, že sa to bude zneužívať na politický boj, je tu obrovské. Ten zákon je zlý.
Hrnčiar, Andrej, podpredseda NR SR (2016-04-21):
Končím možnosť nahlásiť sa s faktickými poznámkami. S faktickými poznámkami sa nahlásili dvaja páni poslanci. Nech sa páči, pán poslanec Grendel.
Hort, Milan, podpredseda NR SR (2010-11-30):
Ďakujem, pán spravodajca. S faktickými poznámkami na vaše vystúpenie sa prihlásil jeden pán poslanec, pán poslanec Peter Pelegrini. Uzatváram možnosť prihlásiť sa s faktickou poznámkou a slovo má pán poslanec Pelegrini. Nech sa páči.
Figeľ, Ján, podpredseda NR SR (2014-06-10):
Ďakujem pekne. Keďže to bolo jediné vystúpenie a reakcia naň vyhlasujem všeobecnú rozpravu za skončenú. Pán navrhovateľ už netreba asi. Chcete sa vyjadriť? Nie. Ďakujem. Spravodajca tak isto. Prerušujem rokovanie o tomto bode programu. A budeme pokračovať prvým čítaním o návrhu poslanca Národnej rady Slovenskej republiky Martina Fecka na vydanie zákona, ktorým sa mení zákon č. 504/20013 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov . Tento návrh je pod tlačou 979 a návrh na pridelenie do výborov má č. 984. Pán Martin Fecko, nech sa páči, máte slovo.
Lackovič, Marek, poslanec NR SR (2024-06-14):
Ďakujem veľmi pekne, pán predsedajúci. Poslanci Národnej rady Slovenskej republiky Marek Lackovič a Jana Hanuliaková predkladajú na rokovanie Národnej rady Slovenskej republiky návrh na vydanie zákona, ktorým sa mení a dopĺňa zákon Národnej rady Slovenskej republiky č. 448/2008 Zb. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Tento návrh zákona má za cieľ zvýšiť súčasnú mieru transparentnosti pri obsadzovaní ubytovacích kapacít v rámci verejných zariadení sociálnych služieb v zriaďovateľskej pôsobnosti obcí a vyšších územných celkov. Návrh zákona svojím obsahom vytvára povinnosť pre verejných poskytovateľov sociálnych služieb zverejniť evidenciu žiadateľov o uzatvorenie zmluvy o poskytovaní sociálnej služby o ubytovacie miesto vo verejných zariadeniach sociálnych služieb prostredníctvom svojich webových sídel, webstránok, čím má za cieľ významne zabezpečiť vyššiu mieru kontroly nad spravodlivým prideľovaním voľných ubytovacích kapacít. Toľko asi pre túto chvíľu, pán predsedajúci. Viac vystúpim potom za klub v písomnej rozprave.
Blanár, Juraj, podpredseda NR SR (2021-03-31):
Prezentujte sa a hlasujte o bodoch spoločnej správy 1 až 8. (Hlasovanie.) Prítomných 138 poslancov, za hlasovalo 134, proti nebol žiaden, zdržali sa 2, nehlasovali 2. Konštatujem, že body 1 až 8 spoločnej správy boli schválené. Nech sa páči.
Procházka, Radoslav, poslanec NR SR (2011-02-09):
Ďakujem pekne. Ústavnoprávny výbor je zvolaný na zajtra o 8.30 hodine. Ďakujem.
Ďuriš Nicholsonová, Lucia, podpredsedníčka NR SR (2018-03-13):
Ďakujem pekne, pán spravodajca. Ak dovolíte, kolegyne, kolegovia, v tejto chvíli preruším rokovanie o tomto bode programu. Pokračovať budeme zajtra, a to otvorením rozpravy a nasledovať bude bod č. 32. To je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 448 o sociálnych službách. Ďakujem veľmi pekne, želám vám pekný zvyšok večera. (Prerušenie rokovania o 18.59 hodine.)
Borec, Tomáš, minister spravodlivosti SR (2015-11-12):
Ak môžem odpovedať; ďakujem. Pán poslanec, určite ste postrehli, že som minister spravodlivosti, nie ani vyšetrovateľ, ani nezodpovedám za rezort, ktorý má na starosti vyšetrovanie, prípadne políciu, takže vás odporúčam, aby ste v rámci rokovacieho poriadku kládli otázky ministrom v rámci rokovacieho poriadku a k tým veciam, ku ktorým sa vyjadriť majú a môžu. Čiže v tomto prípade vám odpovedať neviem a nikdy som sa ani ako právnik nejak hlbšie trestným právom nezaoberal, takže by som považoval za krajne nezodpovedné, ak by som vám teraz začal tuná robiť právne analýzy k tomuto, k týmto vašim otázkam. Ale určite máte nejakých právnych poradcov, ktorí vám určite spracujú právnu analýzu tak, ako budete očakávať. Takže toľko, ďakujem pekne.
Glváč, Martin, podpredseda NR SR (2019-05-13):
Pani poslankyňa Gabániová.
Susko, Boris, poslanec NR SR (2015-05-21):
Ďalej budeme hlasovať o pozmeňujúcom návrhu pána poslanca Kadúca.
V. Veteška, podpredseda NR SR: (2004-09-09):
Chce sa pán minister ako navrhovateľ vyjadriť? Nie. Pán spravodajca? Nie. Prerušujem rokovanie o tomto bode programu a budeme pokračovať ďalej. Pokračujeme druhým čítaním, druhým a tretím čítaním, druhým čítaním o návrhu na vyslovenie súhlasu Národnej rady Slovenskej republiky.... (Reakcie z pléna.) Ospravedlňujem sa, druhým a tretím čítaním o návrhu na vyslovenie súhlasu Národnej rady Slovenskej republiky s Dohodou o podpore, poskytovaní a používaní satelitných navigačných systémov GALILEO a GPS a príslušných aplikácií . Návrh vlády ste dostali ako tlač 769 a spoločnú správu ako tlač 769a. Návrh vlády odôvodní v zastúpení ministra dopravy, pôšt a telekomunikácií pán minister Gyurovszky. Nech sa páči.
Pčolinský, Peter, podpredseda NR SR (2023-02-09):
S reakciou pán poslanec Viskupič.
P. Hrušovský, predseda NR SR: (2004-10-20):
M. Majdová, poslankyňa: ... a ako gestorský výbor odporučí Výbor Národnej rady Slovenskej republiky pre zdravotníctvo. Lehoty na prerokovanie sú vo výboroch do 24. novembra a v gestorskom výbore do 25. novembra.
Csicsai, Gabriel, poslanec NR SR (2012-04-04):
Sľubujem. (Potlesk.)
Glváč, Martin, podpredseda NR SR (2019-05-13):
Pán poslanec Baláž.
Viskupič, Marián, poslanec NR SR (2021-09-24):
Ďakujem pekne. Na pána poslanca Tarabu, ono padlo to viackrát, takže no, ak si kúpi človek jeden rožok za osem centov, áno, zaplatí zaňho desať. V tomto konkrétnom prípade za ten rožok zaplatí o dva centy viacej. Ale už keď ide na nákup, povedzme, len desať rožkov, tak zaplatí vlastne 80 centov, kde už zaokrúhlenie nie je žiadne, čiže na desiatich rožkoch nezaplatil ani o cent viacej. Takto, takto to je. Zaokrúhľuje sa až celý nákup. To isté aj s pumpou, ak natankujete za 75 euro 2 centy, tak vám to zaokrúhlia na 75 a vlastne o nič sa nezdraželo. Čiže toto skutočne nie je dôvod, aby z tohto dôvodu zaokrúhľovania rástli ceny či už potravín alebo palív, alebo čohokoľvek, čohokoľvek iného. Ďalšia otázka bola, ako to bude s tými mincami? Áno, ony zostávajú zákonným platidlom v celej Európskej únii, to my ich ako členský štát nemôžeme zrušiť, čiže ony sú stále platné a ak sem príde akýkoľvek proste človek, ktorý ich má, tak obchodníci ich budú stále povinní brať, ale už ich nebudú vydávať, lebo proste zaokrúhlenie bude vždy na päť centov. Takto sa postupne tie mince stratia z obehu, pretože tá strata je fakt veľká, tých 60 % pri eurocentovkách, ony sa postupne stiahnu, stiahnu do Národnej banky, ona nebude žiadne ďalšie do obehu vydávať, takže postupne bude tých mincí stále menej a menej a menej. Čiže možno ich tu bude pár, keď prídu, hovorím, nejakí zahraniční ľudia na dovolenku ku nám, ale fakticky to bude znamenať, že nebudú tu tie mince alebo ich bude minimum a nebudú potrebné, pretože akékoľvek výsledné zaokrúhlenie pri platbe v hotovosti, to zaokrúhlenie sa inak vôbec netýka pri elektronických platbách, bude na päť centov. Takže toľko... (Prerušenie vystúpenia časomerom.)
P. Hrušovský, podpredseda NR SR: (2002-08-19):
zákone z 2. júla, ktorým sa mení a dopĺňa zákon o Železničnej polícii, ktorý pán prezident Slovenskej republiky vrátil na opätovné prerokovanie Národnej rade. Prosím teraz, aby z poverenia výboru pre obranu a bezpečnosť informoval pán poslanec Langoš o výsledku prerokovania návrhu zákona vo výboroch ako aj o odporúčaní a stanovisku gestorského výboru. J. Langoš, poslanec: Ďakujem za slovo, pán predsedajúci. Dámy a páni, dovoľte mi, aby som ako spoločný spravodajca prečítal, predniesol informáciu gestorského výboru o výsledku prerokovania tohto zákona, vráteného prezidentom Slovenskej republiky na opätovné prerokovanie Národnou radou. Tento zákon predseda Národnej rady pridelil na prerokovanie ústavnoprávnemu výboru a výboru pre obranu a bezpečnosť ako gestorskému výboru. Tieto výbory v lehote určenej rozhodnutím predsedu zákon prerokovali. K tomuto návrhu zákona prijali výbory tieto stanoviská: ústavnoprávny výbor súhlasil so zákonom z 2. júla 2002, ktorým sa mení a dopĺňa zákon o Železničnej polícii, vrátený prezidentom Slovenskej republiky na opätovné prerokovanie, a odporúča návrh zákona schváliť v zmysle prijatých pripomienok prezidenta Slovenskej republiky. Výbor Národnej rady Slovenskej republiky pre obranu a bezpečnosť súhlasil tiež so zákonom z 2. júla 2002, ktorým sa mení a dopĺňa zákon o Železničnej polícii v znení neskorších predpisov, vrátený prezidentom Slovenskej republiky, a odporúča Národnej rade Slovenskej republiky návrh zákona schváliť v zmysle prijatých pripomienok prezidenta Slovenskej republiky. Gestorský výbor odporúča Národnej rade Slovenskej republiky, po prvé, podľa § 90, ods. 5 zákona o rokovacom poriadku schváliť zmeny tak, ako sú uvedené v časti III rozhodnutia prezidenta Slovenskej republiky č. 672/2002 a po druhé podľa § 90, ods. 5 o rokovacom poriadku zákon ako celok schváliť v zmysle prijatých pripomienok prezidenta Slovenskej republiky. Pán predsedajúci, prosím, otvorte rozpravu k tomuto bodu.
J. Laššáková, poslankyňa: (2009-12-01):
Ústavnoprávny výbor Národnej rady Slovenskej republiky prerokoval návrh vlády na skrátené legislatívne konanie... (Prerušenie vystúpenia predsedajúcou.)
Laššáková, Jana, podpredsedníčka NR SR (2013-07-02):
Ďakujem pekne, pani podpredsedníčka, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Kaník. Končím možnosť prihlásiť sa do rozpravy ústne. Nech sa páči, pán poslanec, máte slovo.
Hrušovský, Pavol, podpredseda NR SR (2011-05-19):
Panie poslankyne, páni poslanci, vyhlasujem rozpravu za skončenú. Pýtam sa pána ministra, či sa chce vyjadriť k rozprave? (Reakcia navrhovateľa.) Nie. Pán poslanec Novotný a spoločný spravodajca, predseda výboru? (Reakcia spravodajcu.) Rovnako nie. Ďakujem pánovi poslancovi Novotnému. A poprosím teraz pána ministra, aby z poverenia vlády Slovenskej republiky Národnej rade predložil a uviedol dôvody, ktoré vedú k prerokovávaniu a schváleniu vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , ktorý prerokovávame ako tlač 235. Pán minister, nech sa páči, máte slovo.
Galko, Ľubomír, poslanec NR SR (2023-12-19):
Ďakujem pekne. No nerozumiem, pán minister Susko, tomu, čo ste tu predviedli v súvislosti s porovnávaním minulého lebo predminulého volebného obdobia. Mňa to vôbec nezaujíma. Nejaké vaše počty skrátených legislatívnych konaní z minulého a predminulého obdobia, po prvé neobstojí u mňa ten váš argument, že aj vy ste to robili v rozpore so zákonom, no tak teraz aj my to budeme robiť v rozpore so zákonom. To čo je za argument? Takisto porovnávanie o období v čase, keď bola pandémia, covid, a teraz keď tá pandémia nie je, to je hrubo nekorektné a to sa jednoducho ani nedá takto porovnávať. Stále ste rozprávali niečo o minulosti, o voľbe Súdnej rady, o voľbe generálneho prokurátora a špeciálneho prokurátora, no koho toto zaujíma? Druhá poznámka, ja som nepočul o tom, že by tu niekto rozprával o trestnom stíhaní poslancov, od nikoho v súvislosti s SIS, čo ste tu hovorili. My tvrdíme, že tie zmeny robíte účelovo, aby sa Tibor Gašpar cez poslancov ochránil pred celou predbežného zadržania. V prípade, že by som stíhaný v budúcnosti a vyšetrovateľ by ho chcel mať vo väzbe. Dávate mu príležitosť vrátiť sa do parlamentu ako poslanec a ukryť sa pod krídla koaličnej väčšiny, lebo na jeho vydanie do CPZ-ky treba súhlas parlamentu. Toto my sme hovorili, túto účelovú zmenu ste vôbec nevysvetlili, lebo viete, tie omáčky, čo ste tu rozprávali, toto nebolo validné vysvetlenie. A nemôžete ani argumentovať v tomto prípade, že dávate do, do minulého stavu niečo, lebo to tak predtým nebolo. A na záver vám musím povedať, že mi vás najprv bolo aj ľúto, lebo však vyzeráte ako celkom slušný človek, že takéto svinstvo musíte obhajovať, ale tou demagógiou o tých trestných právnikoch, o tých obhajcoch, ktorí sú v tých exponovaných kauzách, ste si to u mňa totálne pohnojili.
Pellegrini, Peter, predseda NR SR (2015-04-17):
Pán poslanec Kuffa.
P. Paška, predseda NR SR: (2010-03-02):
(Hlasovanie.) 115 prítomných, nikto nebol za, 77 proti, 33 sa zdržalo, 5 nehlasovali. Návrh sme neschválili.
Danko, Andrej, predseda NR SR (2019-04-04):
Ďakujem. Na vystúpenie pani poslankyne tri faktické. Uzatváram možnosť prihlásenia. Pani poslankyňa Blahová.
Obrimčáková, Bibiána, poslankyňa NR SR (2010-10-15):
Ďakujem pekne. Pani poslankyňa, zrejme ste neučili prváčikov na základnej škole zo sociálne znevýhodneného prostredia, ktoré keď prichádzajú do prvých ročníkov, majú problém najmä so slovenským jazykom a literatúrou a nielen so svojím rómskym jazykom. Takže naozaj je to iné videnie z vašej strany, čo chápem. Tam by ste si mali potom vypočuť výhrady pedagógov, keď som v teréne rozoberala to, ako by prijali výučbu ešte anglického jazyka.
Zmajkovičová, Renáta, podpredsedníčka NR SR (2012-06-27):
S faktickými poznámkami dvaja poslanci. Uzatváram možnosť faktických poznámok. Pán poslanec Hudacký.
Glváč, Martin, podpredseda NR SR (2018-10-17):
Ďakujem. Pán spravodajca, záverečné slovo? Nie. Termín hlasovania bude asi prvé hlasovanie budúci týždeň. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 997, spoločná správa výborov má tlač 997a. Pán minister Richter, nech sa páči, odôvodnite vládny návrh zákona.
Halák, Robert, poslanec NR SR (2021-03-18):
Pán predsedajúci, keďže sme odhlasovali body zo spoločnej správy a hlasovali sme aj o podaných pozmeňujúcich návrhoch, dajte hlasovať o tom, že návrh zákona prerokujeme v treťom čítaní ihneď.
Hort, Milan, podpredseda NR SR (2011-07-08):
Vážené kolegyne, kolegovia, poprosím, aby ste zaujali miesta, otváram popoludňajšie rokovanie Národnej rady. Máme v rokovaní vládny návrh zákona o trvalom ukladaní oxidu uhličitého do geologického prostredia a o zmene a doplnení niektorých zákonov . Máme ho ako tlač 316. A správu výborov máte ako tlač 316a. Prosím pána ministra životného prostredia Józsefa Nagya, aby zaujal miesto určené pre navrhovateľov. Rovnako poprosím pani poslankyňu Tkáčovú, aby zaujala miesto pre spravodajcu. Z dopoludňajšieho rokovania zatiaľ nevystúpil písomne prihlásený pán poslanec Muránsky, ktorému teraz dávam slovo v rozprave, po jeho vystúpení bude možné prihlásiť sa do rozpravy ústne. Nech sa páči, pán poslanec.
Paška, Pavol, predseda NR SR (2012-09-18):
Hlasujeme. Odporúčanie je návrh schváliť. (Hlasovanie.) 148 prítomných, 107 za, 41 sa zdržalo. Konštatujem, že sme schválili novelu zákona č. 355/2007 Z. z. Pán poslanec Baláž uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony . Je to tlač 143.
V. Švidroň, poslanec: (2010-02-09):
S ohľadom na oprávnenia, ktoré pre mňa ako spravodajcu výboru vyplývajú odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku odporučí predmetný návrh zákona prerokovať v druhom čítaní. Pre tento prípad podľa § 74 ods. 1 zákona o rokovacom poriadku v súlade s návrhom predsedu Národnej rady odporúčam Národnej rade, aby návrh zákona v druhom čítaní prerokovali: ústavnoprávny výbor, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre vzdelanie, mládež, vedu a šport a Výbor Národnej rady Slovenskej republiky pre kultúru a médiá a ďalej aj Zahraničný výbor Národnej rady Slovenskej republiky. Za gestorský výbor v súlade s návrhom predsedu navrhujem výbor pre vzdelanie, mládež, vedu a šport s tým, aby výbory, ktorým bol návrh zákona pridelený ho prerokovali do 30 dní a gestorský výbor do 31 dní odo dňa jeho pridelenia. Pán predseda, skončil som svoju spravodajskú informáciu. Ďakujem za pozornosť.
Števulová, Zuzana, poslankyňa NR SR (2024-01-23):
A ja ďakujem, kolega Dostál, za ako vždy veľmi inšpiratívny a trefný príspevok. A súhlasím s vami úplne, že tie dôvody na skrátené legislatívne konanie tu jednoznačne nie sú dané, už sme to tu niekoľkokrát zopakovali, neboli predložené ani len tie nálezy Ústavného súdu, na ktoré sa v rôznych tých diskusiách odvolávajú. Tie, ktoré sú citované, či už v samotnom návrhu na skrátené legislatívne konanie, alebo v dôvodovej správe k textu novely, v podstate nemajú žiaden dôkazný charakter k cieľu novely. To znamená ani k snahe takým zásadným spôsobom reformovať Trestný zákon, za ktorý mimochodom SMER pri jeho prijímaní, ako som sa dočítala, hlasoval, čiže vtedy tie trestné sadzby zjavne problém neboli, teraz zrazu, keď sa to týka ľudí blízkych SMER-u, to už problém je, tak odpovedzme si, že prečo to tak asi je, všetci sami na to. Ale aj tie rozsudky Európskeho súdu pre ľudské práva, ktoré som tu podrobne predtým rozobrala, tiež nesvedčia tejto rýchlosti a snahe takýmto spôsobom jednak zrušiť inštitúciu, ktorá je určená na boj proti korupcii a proti obzvlášť závažnej trestnej činnosti, ani k zásadnej reforme trestného práva. Dajú sa tam nájsť ako keby podnety na nejaké čiastkové úpravy trestného práva, s čím by nebol problém, napr. pri tých spolupracujúcich obvinených alebo možno, keď sa bavíme o tých nálezoch Ústavného súdu, zlepšiť nejaké podmienky vo väzbe a pod., ale rozhodne to nie sú nálezy ani rozsudky, ktoré by akýmkoľvek spôsobom umožňovali tejto vláde konať týmto bezprecedentným spôsobom a upravovať si prostredie tak, aby si zaručili priaznivejšie trestnoprávne podmienky alebo... (Prerušenie vystúpenia časomerom.)
P. Hrušovský, predseda NR SR: (2005-07-01):
Otváram rozpravu o tomto bode programu. Do rozpravy som nedostal písomné prihlášky a nehlási sa z prítomných poslancov ústne nikto. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode. Ďakujem pánovi prezidentovi za predloženie návrhov aj pánovi poslancovi Rehákovi. A vítam na rokovaní Národnej rady generálneho riaditeľa Exportno-importnej banky Slovenskej republiky Ladislava Vaškoviča a prosím ho, aby Národnej rade predložil ročnú správu o výsledku hospodárenia Exportno-importnej banky Slovenskej republiky za rok 2004 . Nech sa páči, pán generálny riaditeľ. L. Vaškovič, generálny riaditeľ Exportno-importnej banky SR: Vážený pán predseda, vážené pani poslankyne, vážení páni poslanci, dovoľte, aby som vás stručne oboznámil s ročnou správou o výsledku hospodárenia Eximbanky za rok 2004. Pre našu činnosť je rozhodujúce jedno číslo. A to je podpora exportu. A v minulom roku sme podporili slovenský export v objeme 66,9 mld. korún, čo je 7,5 % z objemu celkového exportu zo Slovenska. Medziročný nárast dosiahol 12,3 mld. korún, čo je 22,5 %, pritom slovenský export vzrástol o 11,5 %. Podporili sme export z hľadiska bankových činností v objeme 48,2 mld. korún, z hľadiska poisťovacích činností v objeme 18,7 mld. korún. Podporili sme export v oblasti bankových činností refinančnými úvermi, eskontnými úvermi a zárukami. V oblasti poisťovacích činností, kde sme podporili export v objeme 18,7 mld. korún, išlo predovšetkým o poistenie obchodovateľného rizika v objeme 17,36 mld. korún a neobchodovateľného rizika v objeme 1,35 mld. korún. Bilančná suma k 31. 12. 2004 dosiahla 7,368 mld. korún, čo bolo vyššie voči rozpočtu o 408 mil. korún a voči skutočnosti roku 2003 vyššie číslo o 181 mil. korún. Použili sme cudzie zdroje, ktoré dosiahli k 31. 12. 2004 objem 269 mil. korún, predovšetkým išlo o zdroje v dolárovej oblasti a v oblasti euromeny. Finančný majetok dosiahol v tom období k 31. 12. objem 1,9 mld. korún. Hospodárili sme s fondmi. Hospodárili sme predovšetkým s fondmi zo zverených zdrojov financovania a z vlastných zdrojov financovania. Tu sme dodržali rozpočtované ukazovatele. Hospodársky výsledok Eximbanky za rok 2004 dosiahol 49,596 mil. korún, čo je voči rozpočtu navýšenie rádovo o 11 mil. korún. Náklady na činnosť Eximbanky dosiahli 115 mil. korún, čo je voči rozpočtu, ktorý bol vo výške 137 mil. korún úspora 22 mil. korún. V minulom roku sme neobdržali žiadne prostriedky zo štátneho rozpočtu a nepredpokladáme ich ani v tomto roku. Z nerozdeleného zisku minulých rokov a hospodárskeho výsledku za rok 2004 predpokladáme dotovanie fondu na poistenie obchodovateľných rizík vo výške rádovo 140 mil. korún. V minulom roku Eximbanka obdržala rating po prvý raz od ratingovej firmy  Moody‘s na úrovni Slovenskej republiky. Ďakujem pekne.
Jurzyca, Eugen, poslanec NR SR (2017-12-06):
Ďakujem, ďakujem pekne. Podľa mňa, Edo, veľmi dobré vystúpenie, isteže opozičného ekonóma. Správne odznelo, že vláda nekonsoliduje dostatočne v rozpočtovo dobrých časoch. Mieril si veľmi dobre na potrebu rastu efektívnosti v celej ekonomike, vo verejnej správe. A treba poznamenať, že neefektívnosť, neefektívnosť je, mala by byť spoločným nepriateľom etatistov a liberálov. Čiže ak niekto bojuje proti neefektívnosti, neznamená to, že patrí ešte k jedným alebo k druhým. Zatiaľ pri takomto boji je to proste ekonóm. A ale osobitne chcem zdôrazniť, že sa mi páčil ten príklad, vidno, že aj pri takej téme, ako rozpočet, ktorý pán minister dobre označil ako tému, ktorá priťahuje do, aj do sály parlamentnej menej ľudí v ostatných rokoch, a tak sa dá ozvláštniť takýmto príkladom. Osobitne, keď to poviem v súvislosti s tou včerajšou mimoriadnou schôdzou a s tou atmosférou, ktorá tu bola, tak mi ani nenapadlo, že dnes môže a príde niekto s príkladom, kde jeden z manželov bude vláda a druhý opozícia. Ďakujem pekne.
Figeľ, Ján, podpredseda NR SR (2013-03-25):
Nech sa páči, Štefan Kuffa.
Remišová, Veronika, poslankyňa NR SR (2017-03-29):
Ďakujem. Pán predseda parlamentu nám tu káže o elementárnej slušnosti, ale nemá ani toľko slušnosti, aby nechal dobehnúť faktické poznámky svojej kolegyne Lucie Nicholsonovej. Ja chápem, že toto je veľmi dobrá téma na prekrytie rôznych káuz, ktoré vládna koalícia má, napríklad to, že pán Kaliňák je stále ministrom vnútra, pán Fico stále býva u pána Bašternáka, hoci sľúbil, že sa vysťahuje, a tak ďalej, a tak ďalej. Pán Danko si tu už tradične rieši svoje osobné spory, najprv s kolegom poslancom Matovičom, potom s horalkami, so žltými vlakmi, s tričkami a teraz s pánom prezidentom, za to, že pán prezident nechce vymenovať nejakých ústavných sudcov. Osobné (reakcie z pléna), osobné spory patria do osobného života, tu, tu, tu ak chcete niečo riešiť, tak vždy by ste mali riešiť v prospech občanov. Keď sa bavíme o papalášizme, podľa mňa najväčším prejavom papalášizmu, viete, čo je? Je to, keď pán Hrnko sa tu sťažuje, že ho prenasleduje polícia pána, túto pána Kaliňáka, pána ministra, že dostal neoprávnene pokutu, a dokonca chce zrušiť priestupkovú imunitu poslancov len kvôli tomu, že pán poslanec dostal pokutu od pánov policajtov, a tu nám vyplakáva na tlačovkách. To je papalášizmus. Papalášizmus je aj to, keď pána Danka trápi (reakcie z pléna), keď pána Danka trápi hlavne to, odkiaľ unikli tie informácie o jeho kapitánskych výložkách, že z okresného úradu pána ministra, zase tuto pána ministra Kaliňáka, hlavne to ho trápi. Nie to, že či dostal tie kapitánske výložky zaslúžene, alebo nezaslúžene. Čiže keď sa bavíme, čo je papalášizmus, tak toto je papalášizmus. (Potlesk.)
Bugár, Béla, podpredseda NR SR (2016-09-12):
Na vystúpenie pani poslankyne s faktickou pán poslanec Simon.
Záborská, Anna, poslankyňa NR SR (2022-05-04):
Ďakujem pekne, pán predseda. Ja si myslím, že k tomuto vystúpeniu kolegyne Lucii Drábikovej nie je veľa čo dodať. Jednak z toho zákona vychádzala a v skratke popísala všetky kritériá, ktoré by mala spĺňať dlhodobá starostlivosť, paliatívna a hospicová starostlivosť, ale ukázala aj tú súčasnú tvár každodenného života, kde sú obrovské nedostatky. Naplniť to, čo si zaumienil tento zákon, nebude jednoduché, pretože ten nedostatok špecializovaných zdravotníckych zariadení paliatívnej alebo hospicovej starostlivosti je veľmi málo. Nie sú dofinancované. A čo je dôležité, keď si pozreme kritériá, ktoré sú nastavené, kto by mal na týchto oddeleniach paliatívnej starostlivosti pracovať, tak existujúci stav je taký, že by sme potrebovali násobne, niekoľkonásobne viacej odborníkov, aby mohli poskytovať odbornú pomoc. Ja len dúfam, že keďže na tento zákon alebo na realizáciu tohto zákona boli vynaložené, alebo majú byť vynaložené aj finančné prostriedky z plánu rozvoja, že tá druhá časť toho plánu rozvoja je plán udržateľnosti, že keď sa spotrebujú finančné prostriedky, ktoré sú určené na začiatok spustenia tohoto plánu alebo tejto starostlivosti, že sa na ministerstve, či už zdravotníctva, alebo financií, nájdu aj ďalšie finančné prostriedky.
Hrnčiar, Andrej, podpredseda NR SR (2016-06-22):
Prosím, prezentujme sa a hlasujme. (Hlasovanie.) Prítomných 138, za 55, proti 11, zdržalo sa 71, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu v prvom čítaní o návrhu skupiny poslancov na vydanie zákona, ktorým sa mení a dopĺňa zákon o slobode informácií (tlač 148), bod 28 schváleného programu. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi, aby hlasovanie uviedol. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 148.]
Vons, Peter, poslanec NR SR (2023-06-20):
Ďakujem. Hlasovanie o tomto určite dôležitom vládnom zákone bude 29. o sedemnástej, vo štvrtok.
Ľ. Kaník, minister práce, sociálnych vecí a rodiny SR: (2003-07-03):
Z. Martináková, podpredsedníčka NR SR: Ďakujem, pán minister, za vašu odpoveď. Pán poslanec Jaroslav Baška sa pýta ministra dopravy, pôšt a telekomunikácií Pavla Prokopoviča: „Ako sa vyjadril komisár EÚ pán Liikanen, Slovensko bude mať problém s implementáciou nového legislatívneho rámca EÚ o elektronických komunikáciách a v prípade nesplnenia požiadaviek po vstupe do EÚ môže byť Slovensko sankcionované. Pán minister, podáte v tomto prípade demisiu?“
Laššáková, Jana, podpredsedníčka NR SR (2015-02-05):
Ďakujem pekne, pán poslanec zaujmite miesto určené pre navrhovateľov a teraz dávam do tretice slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi. Nech sa páči, pán poslanec.
Jurinová, Erika, podpredsedníčka NR SR (2015-05-14):
Ďakujem pekne, pán spravodajca. Do rozpravy som nedostala žiadnu písomnú prihlášku, pýtam sa, či sa niekto chce do rozpravy prihlásiť ústne. Uzatváram možnosť prihlásiť sa. Do rozpravy je prihlásený jediný pán poslanec Gábor, dávam mu zároveň slovo. Gábor Gál.
Jarjabek, Dušan, poslanec NR SR (2013-02-06):
Ďakujem za slovo, pán predseda Národnej rady, poprosil by som ctených kolegov z výboru pre kultúru a médiá na krátke stretnutie, krátky výbor na obvyklom mieste. Ďakujem. (Prestávka.) (Po prestávke.)
Sulík, Richard, predseda NR SR (2011-03-23):
Ďakujem. S faktickou poznámkou sa neprihlásil nikto. Pán poslanec Faič vystúpi ako posledný rečník. Nech sa páči.
J. Slabý, poslanec: (2006-10-24):
Pán predseda návrh na uznesenie Národnej rady Slovenskej republiky je uvedený v prílohe spoločnej správy. Prosím, aby ste dali o tomto návrhu hlasovať, a to, že Národná rada predloženú správu berie na vedomie.
Hudacký, Ján, poslanec NR SR (2013-05-30):
Ďakujem pekne, veľmi krátko.
Blahová, Natália, poslankyňa NR SR (2018-09-17):
Ďakujem pekne za faktické poznámky. Ja si vážim aj ľudí s mentálnym postihnutím, tých tiež musíme integrovať, len mi je ľúto, že tu prítomné deti si musia prichodiť ako v chránenej dielni. Rovnako ďakujem kolegyniam z OĽANO. A pánovi Lukáčovi by som chcela povedať, že by som ho veľmi pekne chcela poprosiť, aby si návrh prečítal. Pretože nezavádza registrované partnerstvo. Tento návrh prichádza s inštitútom partnerského spolužitia, ktoré prechádza notárskou zápisnicou a rieši tri veci, dedenie, nahliadanie do zdravotnej dokumentácie a v treťom prípade ošetrovanie akoby člena rodiny. Takže nič iné neprináša, len tieto minimalistické zmeny. Neotvára sa tým žiadna Pandorina skrinka, pretože my sme tí, ktorí takéto skrinky môžu otvoriť alebo nemôžu otvoriť. My sme zákonodarci. Prichádzame s minimalistickou zmenou, minimalistickou zmenou. Títo ľudia potrebujú oveľa viacej od tejto spoločnosti, aby sa v nej cítili vítaní, aby sa v nej cítili doma a aby sa necítili vylúčení. Takže my robíme len základnú minimálnu zmenu, ktorá si naozaj zaslúži posmešky len preto, že v 21. storočí a uprostred Európy je takáto minimálna. A že tu máme týchto našich mentálne postihnutých kolegov, to je tiež vizitka našej krajiny v strednej Európe. A ja si myslím, že by sme mali urobiť všetko pre to, aby sme sa prestali za seba hanbiť. Ďakujem.
Paška, Pavol, predseda NR SR (2014-11-09):
Berieme na vedomie. Pán poslanec Frešo do rozpravy.
Ďuriš Nicholsonová, Lucia, podpredsedníčka NR SR (2017-11-30):
Ďakujem pekne, pán spravodajca. Otváram všeobecnú rozpravu. Písomne sa do rozpravy prihlásili pán poslanec Vladimír Sloboda, pána poslanec Žarnay, pán poslanec Dostál, pani poslankyňa Dubačová. V sále sa nachádza iba pani poslankyňa Dubačová, ale ešte pred vami v zmysle rokovacieho poriadku požiadal o slovo pán podpredseda Národnej rady Slovenskej republiky Andrej Hrnčiar. Nech sa páči, máte slovo.
Bugár, Béla, podpredseda NR SR (2017-12-06):
Pani poslankyňa Zemanová.